Криейтив Асембли
Creative Assembly Sofia е българско студио за разработка на видеоигри.

История 
Студиото е основано през 2001 година в София като „Black Sea Studios“, след като част от екипа, работил по Цар: Тежестта на короната (Tzar: The Burden of the Crown), напуска Haemimont начело с Веселин „Frujin“ Ханджиев.

През юли 2008 г. немският разработчик и издател Crytek придобива студиото и го преименува на „Crytek Black Sea“. През май 2014 г. Crytek обявява, че софийското студио разработва с CryEngine игра в жанра MOBA, наречена Arena of Fate. Играта е показана на E3 2014. 

През декември 2016 г. Crytek обявява, че ще затвори пет от международните си студия поради финансови проблеми. Crytek Black Sea е пуснато за продажба. Основателят Веселин Ханджиев напуска студиото и основава нова компания, Black Sea Games. През март 2017 г. е обявено, че студиото е закупено от британския разработчик Creative Assembly (собственост на Sega) и е преименувано на „Creative Assembly Sofia“.

Проекти 
 Разработени игри

Източници

Външни препратки 
 Представяне на студиото в сайта на Creative Assembly
 Профил в MobyGames 

Софтуерни компании в София
Основани в България през 2001 година